ז'ורז' סימנון

ז'ורז' סימנון (בצרפתית: Georges Joseph Christian Simenon; ‏13 בפברואר 1903 – 4 בספטמבר 1989) היה סופר בלגי, ידוע בעיקר בזכות סדרת ספריו על בלש המשטרה המפקח מגרה. ז'ורז' סימנון נולד בעיר לייז' שבבלגיה. בגלל בריאותו הלקויה של אביו נאלץ להפסיק את לימודיו בגיל 16. הוא עבד כאופה ומוכר ספרים, והחל לעבוד ככתב של עיתון מקומי. בגיל 17 פרסם את הרומן הראשון שלו. בשנת 1922 התיישב בפריז והחל לקדם את הקריירה הספרותית שלו. הוא התחבר לקבוצת אמנים צעירים, וב-1923 התחתן עם אחת מבנות החבורה, נישואים שהסתיימו בגירושים. בפריז פרסם סיפורים קצרים ורומנים בשמות עט שונים, ועבד כפקיד וכמזכיר של אריסטוקרט צרפתי עשיר. ב-1931 פרסם את הספר הראשון בסדרת עלילותיו של "המפקח מגרה", וזכה להצלחה גדולה. בשנות השלושים החל לכתוב רומנים שהוא כינה בשם "רומנים קשים". ספרים אלה עוררו התפעלות רבה בקרב הסופרים הצרפתים באותם ימים. הוא הרבה בנסיעות באירופה, באפריקה ובמזרח התיכון, מסעות שסיפקו חומר לסיפוריו. בשנים 1934 ו-1935 ערך מסע סביב העולם כשפנקס רשימות בידו. בשנת 1939 מונה סימנון למפקח על הפליטים הבלגים במחנה לה רושל. במשך שנות הכיבוש הנאצי בצרפת, המשיך בכתיבתו ונהנה מהצלחת הסרטים שנעשו לפי ספריו. עם תום המלחמה מצא עצמו ברשימת הנאשמים בשיתוף פעולה עם הנאצים, ועבר לקנדה ואחר כך לטוסון שבאריזונה. סימנון חי בארצות הברית עשר שנים, בין 1945 ל-1955, שם התחתן עם דניס ווימה, קנדית ממוצא צרפתי. בשנות שהותו בארצות הברית כתב ספרים בנושא התרבות האמריקאית. בשנת 1957 עבר לגור בשווייץ, חיי נישואיו הידרדרו, אשתו אושפזה בבית חולים פסיכיאטרי ומתה שם, ואחת מבנותיו התאבדה בשנת 1978. במקביל לנישואיו לדניס המשיך לשמור על קשר הדוק עם אשתו הראשונה, הציירת רז'ין, ועם עוזרת הבית המסורה הנרייטה, המכונה 'בול'. סימנון התוודה ביומניו כי שכב עם קרוב ל-10,000 נשים, מרביתן מקצועניות. לדבריו, המין הוא כמו רעב ויש להשביעו ללא כל עכבות מוסריות או צביעות חברתית. סימנון היה אחד הסופרים הפוריים ביותר במאה העשרים. הוא נהג לכתוב 60 עד 80 עמודים ביום. פרסם כ-450 רומנים וסיפורים קצרים. 72 רומנים הם מסדרת המפקח מגרה, האחרון שבהם פורסם בשנת 1972. סיפורי מגרה תורגמו לשפות רבות. דמותו של הבלש מגרה הייתה פופולרית מאוד, ועלילותיו עובדו לסרטי קולנוע וטלוויזיה. הוא נתפס כאחד מגדולי הסופרים בשפה הצרפתית.[דרוש מקור] ב-1972 הפסיק סימנון לכתוב סיפורת, והקדיש זמנו להקלטת זכרונותיו ולכתיבת אוטוביוגרפיה. ז'ורז' סימנון מת בשנת 1989 בלוזאן שבשווייץ, לצד מנהלת משק הבית שלו, שהייתה אהובתו האחרונה. מגרה טועה, תרגם אוריאל שלח (יונתן רטוש-הלפרין), הוצאת צוהר, 1955. אהבה מסוכנת, תרגם חיים בן דב, הוצאת ספרי כיס, 1957. העולם התחתון של ניו יורק, תרגם חיים בן דב, הוצאת ספרי כיס, 1957. השלג היה שחור, תרגם אהרן אמיר, מהדורה ראשונה, הוצאת צוהר, 1957. מהדורה חדשה: הוצאת כתר, ירושלים, 1979. אקספרס לגרדום, תרגם ק' קצנלסון, תל אביב, 1960. האחים ריקו, תרגם אריה חשביה, מזרחי, תל אביב, 1961. ידידי מגרה, שני כרכים:תרגמה הלית ישורון, ספריית תרמיל, 1965. מגרה והסוכן הנוסע המוזר, תל אביב, 1966. מגרה והפשע המושלם, תרגם נח מן, תל אביב, 1966. מגרה וחונק היפהפייה, תרגם נח מן, תל אביב, 1966. מגרה על פרשת דרכים, תרגם נח מן, תל אביב, 1966. הכלב הצהוב, תרגם י' לבנון, תל אביב, 1968. האיש שצפה ברכבות; האיש הקטן מארחנגלסק, תרגם יהושע קנז, עם עובד, תל אביב, 2001. מדרגות הברזל; אלמונים בבית, תרגם יהושע קנז, עם עובד, תל אביב, 2003. שעת הפעמונים; העשיר, תרגם יהושע קנז, עם עובד, 2004. מכתב לשופט; הילד שבחלון, תרגם יהושע קנז, עם עובד, תל אביב, 2005. הסוד המשותף; הכלב הצהוב, תרגם יהושע קנז, עם עובד, 2006. התלוי מסן פוליין, תרגם אביטל ענבר, ערכה מיכל ארבל, הקיבוץ המאוחד, 2007. מותה של בל; מכת ירח, תרגם יהושע קנז, עם עובד, 2008. חופשתו של מגרה; מגרה והאיש על הספסל, תרגם אריאל אולמרט, סדרת חשד, הקיבוץ המאוחד, 2010. מגרה וסוחר היין; מגרה והרוצח, תרגם אריאל אולמרט, סדרת חשד, הקיבוץ המאוחד, 2011. הנוסע הסמוי, תרגם יהושע קנז, עם עובד, 2011. זר בעיר; הדייר, תרגם יהושע קנז, עם עובד, 2012. החדר הכחול, תרגם ערן צור, הוצאת מודן, 2012. פיוטר הלטבי, תרגמה רמה איילון, עם עובד, 2014. לב סדוב, בן, חבר, לוחם - טרוצקי על מות בנו, מלווה בראיון שערך ז'ורז' סימנון עם טרוצקי (החלק שתורגם מאנגלית: רעיה ג'קסון, החלק שתורגם מצרפתית: ראובן מירן), בנימינה, נהר ספרים, 2015. ראשו של אדם, תרגמה רמה איילון, עם עובד, 2015. מר גאלה המנוח, תרגמה רמה איילון, עם עובד, 2015. מגרה טומן מלכודת, תרגמה רמה איילון, עם עובד, 2016. השען מאוורטון, תרגמה רמה איילון, עם עובד, 2017. המת של מגרה, תרגמה רמה איילון, עם עובד, 2017. ססיל מתה, תרגמה רמה איילון, עם עובד, 2017. לילה בצומת, תרגמה רמה איילון, עם עובד, 2018. החברה של גברת מגרה, תרגמה רמה איילון, עם עובד, 2018. פרשת סן-פיאקר, תרגמה רמה איילון, עם עובד, 2019. מגרה בניו יורק, תרגמה רמה איילון, עם עובד, 2020. הבריחה של מר מונד | האלמנה קודר, תרגמה רמה איילון, עם עובד, 2024 דוד גורביץ', ‏הבלש כגיבור תרבות : ספרות, קולנוע, טלוויזיה, סדרת אוניברסיטה משודרת, בהוצאת משרד הביטחון – ההוצאה לאור, 2013, פרק ד - ז'ורז' סימנון: הרצון לאשמה, עמ' 111–129. שרלוט ורדי, היהודים הקטנים של סימנון, נדפס במחברות לספרות חברה וביקורת, 3, תש"ם 1980. ז'ורז' סימנון, ברשת החברתית Goodreads הספרים של ז'ורז' סימנון, באתר "סימניה" הפרק הראשון מתוך הספר "הסוד המשותף" באתר עם עובד ז'ורז' סימנון, התקף ראשון של מועקה (קטע מתוך "מותה של בל"), באתר ynet, 29 ביוני 2008 מרכז ז'ורז סימנון באוניברסיטת לייז' (בצרפתית) ז'ורז' סימנון - ביוגרפיה (באנגלית) לירז אקסלרד, על כל פשעים תכסה אהבה, באתר ynet, 12 ביולי 2005 יוכי שלח, מכתב לשופט, ז'ורז' סימנון יוכי שלח, איש לא הבחין במתרחש. חוץ מרב פקד מגרה, באתר הארץ, 5 בדצמבר 2007 על ספרו החדש, התלוי מסן פוליין, באתר טקסט איימן סיכסק, יש חיים אחרי דן בראון, באתר ynet, 19 בדצמבר 2007 איימן סיכסק, נרצחת עירומה, באתר ynet, 3 ביולי 2008 אבי גרפינקל, לב האפלה (על ז'ורז' סימנון), בלוג באתר "רשימות", 24 באוקטובר 2008 אריאלה בנקיר, עכבר העיר אונליין, הסופר והצללים, באתר הארץ, 17 בספטמבר 2009 תלמה אדמון, געגועים לקנז: על "חופשתו של מגרה", באתר nrg‏, 1 בפברואר 2010 אמוץ גלעדי, דיוקן הבלש כאמן, באתר הארץ, 12 במרץ 2010 גבי לוין, "חופשתו של מגרה; מגרה והאיש על הספסל" מאת ז'ורז' סימנון, הרעים יישארו רעים, באתר הארץ, 2 ביוני 2010 דביר צור, "הנוסע הסמוי" מאת ז'ורז' סימנון, טיפול שורשים, באתר הארץ, 23 במרץ 2011 תלמה אדמון, תורשה וירושה: על "הנוסע הסמוי", באתר nrg‏, 28 במרץ 2011 דוד זונשיין, סוד הכספת שבחדר המיטות, באתר הארץ, 1 באפריל 2011 יותם שווימר, הבלש מגרה של ז'ורז' סימנון: פורץ דרך, באתר ynet, 20 באוקטובר 2011 תלמה אדמון, חומרים מסוכנים: תרגום חדש לאמן המתח סימנון, באתר nrg‏, 6 באוגוסט 2012 יניב מגל, ‏"לסופר ג'ורג' סימנון הייתה אמפתיה כלפי הפושעים שלו", באתר גלובס, 11 ביוני 2015 עופרה עופר אורן, "מר גאלה המנוח": יין שהשתבח עם הזמן או טעם שהתעפש, בבלוג "סופרת ספרים", 13 ביולי 2016 ז'ורז' סימנון, באתר אנציקלופדיה בריטניקה (באנגלית) ערן צור מקריא מתוך ספרו של סימנון "החדר הכחול", שאותו תרגם לעברית. פרק שני / חצי ראשון - https://youtu.be/Tm2Pup96RsI פרק שני/ חצי שני - https://youtu.be/8ycHC10BC8w ז'ורז' סימנון, באתר "Find a Grave" (באנגלית) ז'ורז' סימנון (1903-1989), דף שער בספרייה הלאומית